CELEX: 32005D0104
Language: lt
Date: 1107388800000
Title: 2005/104/EB: 2005 m. vasario 3 d. Komisijos sprendimas, iš dalies keičiantis Sprendimą 2002/300/EB, nustatantį zonų, patvirtintų Bonamia ostreae ir (arba) Marteilia refringens atžvilgiu, sąrašą (pranešta dokumentu Nr. K(2005) 217) (Tekstas svarbus EEE)

5.2.2005   
            
            
               LT
            
            
               Europos Sąjungos oficialusis leidinys
            
            
               L 33/71
            
         
      KOMISIJOS SPRENDIMAS
   
   2005 m. vasario 3 d.
   iš dalies keičiantis Sprendimą 2002/300/EB, nustatantį zonų, patvirtintų Bonamia ostreae ir (arba) Marteilia refringens atžvilgiu, sąrašą
   (pranešta dokumentu Nr. K(2005) 217)
   (Tekstas svarbus EEE)
   (2005/104/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką (1), ypač į jos 5 straipsnį,
   kadangi:
   
               (1)
            
            
               2002 m. balandžio 18 d. Komisijos sprendimas 2002/300/EB, nustatantis zonų, patvirtintų Bonamia ostreae ir (arba) Marteilia refringens atžvilgiu, sąrašą (2), nustato zonas Bendrijoje, kurių nepaveikė moliuskų ligos Bonamia ostreae ir (arba) Marteilia refringens.
            
         
               (2)
            
            
               Danija pateikė motyvus dėl Limfjorden patvirtintos zonos Bonamia ostreae ir Marteilia refringens atžvilgiu statuso suteikimo. Pateikti dokumentai rodo, kad ta zona atitinka Direktyvos 91/67/EEB reikalavimus. Todėl jai reikėtų suteikti patvirtintos zonos statusą ir įtraukti į patvirtintų zonų, išdėstytų Sprendime 2002/300/EB, sąrašą.
            
         
               (3)
            
            
               Be to, Airija pateikė prašymą dėl Airijoje Sprendimu 2002/300/EB patvirtintų zonų Bonamia ostreae ir (arba) Marteilia refringens atžvilgiu sąrašo pakeitimo tam, kad būtų patikslintos tos ligos apimtos teritorijos geografinės ribos. Atitinkamai teritorijos „Logmore, Belmullet“ pavadinimą reikėtų pakeisti pavadinimu „Loughmore, Blacksod Bay“.
            
         
               (4)
            
            
               Atitinkamai Sprendimą 2002/300/EB reikėtų iš dalies pakeisti.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2002/300/EB priedas keičiamas šio sprendimo priedu.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2005 m. vasario 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 46, 1991 2 19, p. 1. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).
   
      (2)  OL L 103, 2002 4 19, p. 24. Sprendimas su paskutiniais pakeitimais, padarytais Sprendimu 2003/729/EB (OL L 262, 2003 10 14, p. 37).
   
      PRIEDAS
      
         
            „PRIEDAS
            ZONOS, PATVIRTINTOS NEAPIMTOMIS VIENOS AR DAUGIAU MOLIUSKŲ LIGŲ BONAMIA OSTREAE IR MARTEILIA REFRINGENS
            
            1.A.   ZONOS AIRIJOJE, PATVIRTINTOS NEAPIMTOMIS B. OSTREAE ATŽVILGIU
            
                        —
                     
                     
                        Visa Airijos pakrantė, išskyrus šešias teritorijas:
                        
                                    —
                                 
                                 
                                    Cork Harbour,
                                 
                              
                                    —
                                 
                                 
                                    Galway Bay,
                                 
                              
                                    —
                                 
                                 
                                    Ballinakill Harbour,
                                 
                              
                                    —
                                 
                                 
                                    Clew Bay,
                                 
                              
                                    —
                                 
                                 
                                    Achill Sound,
                                 
                              
                                    —
                                 
                                 
                                    Logmore, Belmullet.
                                 
                              
                  1.B.   ZONOS AIRIJOJE, PATVIRTINTOS M. REFRINGENS ATŽVILGIU
            
                        —
                     
                     
                        Visa Airijos pakrantė.
                     
                  2.A.   ZONOS JUNGTINĖJE KARALYSTĖJE, NORMANDIJOS SALOSE IR MENO SALOJE, PATVIRTINTOS NEAPIMTOMIS B. OSTREAE
            
            
                        —
                     
                     
                        Visa Didžiosios Britanijos pakrantė, išskyrus šias teritorijas:
                        
                                    —
                                 
                                 
                                    pietinė Kornvalio pakrantė nuo Lizard iki Start Point,
                                 
                              
                                    —
                                 
                                 
                                    teritorija aplink Solent upės žiotis nuo Portland Bill iki Selsey Bill,
                                 
                              
                                    —
                                 
                                 
                                    teritorija išilgai Esekso grafystės pakrantės nuo Shoeburyness iki Landguard.
                                 
                              
                  
                        —
                     
                     
                        Visa Šiaurės Airijos pakrantė.
                     
                  
                        —
                     
                     
                        Visa Guernsey ir Herm pakrantė.
                     
                  
                        —
                     
                     
                        Visa Jersey salos pakrantė: Zoną sudaro potvynio ir atoslūgio teritorija ir artimiausia pakrantės teritorija nuo vidutinio didžiausio vandens pakilimo taško Jersey saloje iki įsivaizduojamos linijos, nubrėžtos per tris jūrmyles nuo pagrindinės žemiausio atoslūgio taško žymės Jersey saloje. Ši teritorija yra Normano-Breton įlankoje, pietinėje Lamanšo sąsiaurio dalyje.
                     
                  
                        —
                     
                     
                        Visa Meno salos pakrantė.
                     
                  2.B.   ZONOS JUNGTINĖJE KARALYSTĖJE, NORMANDIJOS SALOSE IR MENO SALOJE, PATVIRTINTOS M. REFRINGENS ATŽVILGIU
            
                        —
                     
                     
                        Visa Didžiosios Britanijos pakrantė,
                     
                  
                        —
                     
                     
                        Visa Šiaurės Airijos pakrantė,
                     
                  
                        —
                     
                     
                        Visa Guernsey ir Herm pakrantė,
                     
                  
                        —
                     
                     
                        Visa Jersey salos pakrantė: Zoną sudaro potvynio ir atoslūgio teritorija ir artimiausia pakrantės teritorija nuo vidutinio didžiausio vandens pakilimo taško Jersey saloje iki menamos linijos, nubrėžtos per tris jūrmyles nuo pagrindinės žemiausio atoslūgio taško žymės Jersey saloje. Ši teritorija yra Normano-Breton įlankoje, pietinėje Lamanšo sąsiaurio dalyje.
                     
                  
                        —
                     
                     
                        Visa Meno salos pakrantė.
                     
                  3.   ZONOS DANIJOJE, PATVIRTINTOS B. OSTREAE IR M. REFRINGENS ATŽVILGIU
            
                        —
                     
                     
                        Limfjorden nuo Thyborøn vakaruose iki Hals rytuose.“